Mestská časť Bratislava – Staré Mesto, Vajanského nábrežie 3, 814 21 Bratislava

**Správa o výsledkoch a podmienkach výchovno-vzdelávacej činnosti**

**Základnej školy s materskou školou M. R. Štefánika, Grösslingová 48,**

**811 09 Bratislava za školský rok 2022/2023**

**Predkladá:** Mgr. Mária Hronská,

 riaditeľka ZŠ s MŠ M. R. Štefánika,

 Grösslingová 48, Bratislava

Prerokované v pedagogickej rade

 ZŠ s MŠ

M. R. Štefánika, Grösslingová 48, Bratislava

dňa 30. 08. 2022

Prerokované v Rade školy ZŠ s MŠ

M. R. Štefánika, Grösslingová 48, Bratislava

 dňa ...............

Stanovisko zriaďovateľa:

Mestská časť Bratislava–Staré Mesto

**s c h v a ľ u j e**

Správu o výsledkoch a podmienkach výchovno-vzdelávacej činnosti ZŠ s MŠ M. R. Štefánika , Grösslingová 48, Bratislava za školský rok 2022/2023

...........................................

za zriaďovateľa

Vypracovala: Michaela Vrabková, zástupkyňa riaditeľky školy pre MŠ

Základná škola s materskou školou Milana Rastislava Štefánika Grösslingová 48, 811 09 Bratislava

Správa

o výchovno-vzdelávacej činnosti, jej výsledkoch a podmienkach

za školský rok 2022/2023

Podľa vyhlášky Ministerstva školstva, vedy, výskumu a športu Slovenskej republiky č. 435/2020 Z. z., účinnou od 01.01.2022.

**I.**

**a) Základné identifikačné údaje o materskej škole** (§ 2 ods. 1 písm. a)

# Názov školy: Základná škola s materskou školou Milana Rastislava Štefánika

# Adresa školy: Grösslingová 48, 811 09 Bratislava

# Telefónne číslo: 02/52 92 37 50

# Webové sídlo: [www.zsgrosslingova.sk](http://www.zsgrosslingova.sk)

1. **Adresa elektronickej pošty:** zsgrosba.ms@gmail.com
2. **Vedúci zamestnanci materskej školy:**

Mgr. Mária Hronská- riaditeľka školy

Michaela Vrabková – zástupkyňa riaditeľky školy pre MŠ

## Údaje o Rade školy a jej adresa elektronickej pošty:

## Alexandra Kissová - člen RŠ za pedagogických zamestnancov materskej školy,

## e-mail: alexandra.kissova@zsgrosslingova.sk

##  Ing. Lucia Vráblová - člen RŠ za materskú školu,

##  e-mail: lucia.hornikova@gmail.com

**b) Údaje o zriaďovateľovi** (§ 2 ods. 1 písm. b)

##  1. Názov zriaďovateľa: Miestny úrad mestskej časti Bratislava - Staré Mesto,

##  2. Sídlo : Vajanského nábrežie 3, 814 21 Bratislava I

 **3. Telefónne číslo:** 02/59246111

 **4. Adresa elektronickej pošty:** podatelna@staremesto.sk

**c) Informácie o činnosti rady školy** (§ 2 ods. 1 písm. c)

**Rada školy ( ďalej len „RŠ“)**

V rade školy má materská škola zastúpených 2 členov:

Ing. Lucia Vráblová – zástupca za rodičov

Alexandra Kissová – zástupca pedagogických zamestnancov

Zvolení členovia RŠ sa zúčastňujú organizovaných zasadnutí a s výsledkami rokovania informujú materskú školu na pracovných poradách. Členovia RŠ za MŠ na zasadnutiach informujú ostatných členov o činnosti MŠ.

Informácie o činnosti RŠ, počet a dátumy zasadnutí a prijaté uznesenia sú uvedené v Správe o výchovno-vzdelávacej činnosti, jej výsledkoch a podmienkach základnej školy.

d) Údaje o počte detí v materskej škole (§ 2 ods. 1 písm. d)

|  |  |
| --- | --- |
| Stav k 15. 9. 2022 | Stav k 31. 8. 2023 |
| Počet tried | Početdetí | Z toho | Z tohointegr. | Z tohoindiv.vzdel. | Z toho preruš.doch. | Z toho odídenci | Počet tried | Početdetí | Z toho | Z tohointegr. | Z tohoindiv.vzdel. | **Z toho** **preruš.****doch.** | Z toho odídenci |
| 4 | 80 | x | x | x | x | x | 4 | 79 | X | x | x | x | X |
|  | menej ako 3-ročné | 1 |  - | - | - | - |  | menej ako3-ročné | - | - | - | - | - |
|  | 3-ročné | 16 |  - | - | - | - |  | 3-ročné | 2 | - | - | - | - |
|  | 4-ročné | 23 |  1 | - | 1 | 1 |  | 4-ročné | 17 | - | - | 1 | - |
|  | 5-ročné | 34 |  - | 1 | - | - |  | 5-ročné | 20 | 1 | - | - | - |
|  | 6-ročné | 6 |  1 | - | - | 1 |  | 6-ročné | 34 | - | - |  - | - |
| 7- ročné | 6 | 1 | - | - | 1 |
|  | Spolu | 80 |  2 | 2 | 1 | 2 |  | Spolu | 79 | 2 | - | 1 | 1 |

II.

a) Údaje o počte detí so špeciálnymi výchovno-vzdelávacími potrebami (§ 2 ods. 2 písm. a)

V školskom roku 2022/2023 boli v MŠ zaradené 2 deti so špeciálnymi výchovno-vzdelávacími potrebami.

b) Údaje o počte prijatých detí (§ 2 ods. 2 písm. b)

Počet prijatých detí v školskom roku 2022/2023 bolo 43.

e) Údaje o počte pedagogických zamestnancov, odborných zamestnancov a ďalších zamestnancov (§ 2 ods. 1 písm. e)

|  |  |
| --- | --- |
| Materská škola | Počet |
| Zamestnanci MŠ – spolu | 9 |
| Z toho pedagogických zamestnancov | 8 |
| Z toho nepedagogických zamestnancov | 1 |

### f) Údaje o plnení kvalifikačného predpokladu pedagogických zamestnancov (§ 2. ods. 1 f)

|  |  |
| --- | --- |
| Z počtu pedagogických zamestnancov |  |
| - kvalifikovaní | 8 |
| - nekvalifikovaní | 0 |
| - rozširujú si vzdelanie | 1 |

**Údaje o ďalšom vzdelávaní pedagogických zamestnancov školy**

V školskom roku 2022/2023 sa vzdelávanie učiteľov uskutočňovalo v súlade so zákonom č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov.

Pedagogickí zamestnanci si obnovovali, zdokonaľovali a rozširovali profesijné kompetencie účasťou na vzdelávaniach, odborných seminároch, webinároch, samoštúdiom aktuálne platnej legislatívy a pedagogicko-metodickej literatúry:

Kvalifikačné vzdelávanie- Paula Kissová

Adaptačné vzdelávanie- Mgr. Zuzana Straňanková

Inovačné vzdelávanie- Beáta Magdoliničová

Funkčné vzdelávanie – základný program- Michaela Vrabková

Aktualizačné vzdelávanie:

Michaela Vrabková, Beáta Magdoliničová, Alexandra Kissová, Paula Kissová, Mgr. Martina Reháková, Mgr. Zuzana Straňanková, Mgr. Dominika Eliašová DiS,

**Michaela Vrabková**

* **Základný program funkčného vzdelávania-** NIVAM Trenčín, október 2022- jún 2023
* **Aktualizačné vzdelávanie-** OZ EDUSTEPS- **Škola 21. storočia**, 02.11.2022
* **Webinár- Raabe- Profesijný rozvoj pedagogických a odborných zamestnancov,**

05. 12.2022

* **Aktualizačné vzdelávanie-** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Webinár-** **Edupoint**- **Ako lepšie riadiť a manažovať školu**, 11.01.2023
* **Webinár-** **Raabe- Pedagogický asistent v MŠ a ZŠ,** 31.01.2023
* **Webinár- Raabe- Hudobná výchova- inšpirácie a hry,** 14.02.2023
* **Webinár- Raabe- Metódy a nástroje pedagogickej diagnostiky v MŠ,** 21.02.2023
* **Webinár- Raabe- Dieťa s poruchami reči v materskej škole,** 14.03.2023
* **Webinár- Raabe- Povinné predprimárne vzdelávanie v praxi,** 15.03.2023
* **Aktualizačné vzdelávanie-** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Webinár-** Inklucentrum- **Žiak na spektre autizmu,** 09.05.2023
* **Aktualizačné vzdelávanie-** zriaďovateľ v spolupráci s NIVAM Bratislava- **Školské kurikulum**, 11.05.2023
* **Webinár- Raabe- Hodnotenie v materskej škole,** 25.05.2023
* **Odborné podujatie-** zriaďovateľ v spolupráci s NIVAM Bratislava**- Inklúzia v MŠ**, 05.06.2023
* **Webinár- Raabe- Novela školského zákona,** 23.08.2023

**Beáta Magdoliničová**

* **Inovačné vzdelávanie - Akadémia Raabe - Matematické predstavy v predprimárnom vzdelávaní,** september 2022 – marec 2023
* **Aktualizačné vzdelávanie -** OZ EDUSTEPS- **Škola 21. storočia**, 02.11.2022
* **Aktualizačné vzdelávanie -** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Webinár- Raabe- Pedagogický asistent v MŠ a v ZŠ,** 31.01.2023
* **Aktualizačné vzdelávanie -** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Aktualizačné vzdelávanie -** ZŠ s MŠ M. R. Štefánika, v spolupráci s ABCedu**- Rozvoj matematickej gramotnosti v predprimárnom vzdelávaní,** 23.03.2023
* **Webinár- Raabe - Zákonná povinnosť v roku 2023,** 29. 03.2023
* **Webinár- Raabe - Opakujeme si s najmenšími,** 25. 04.2023
* **Webinár- Raabe – Predškolák,** 26.04.2023
* **Aktualizačné vzdelávanie -** zriaďovateľ v spolupráci s NIVAM Bratislava- **Školské kurikulum**, 11.05.2023
* **Odborné podujatie-** zriaďovateľ v spolupráci s NIVAM Bratislava **- Inklúzia v MŠ**, 05.06.2023
* **Webinár-** Inklucentrum - **Žiak s ADHD, 20.06.2023**

Daniela Pjataková

* Webinár- Pro Solutions – Tvorba podnetného prostredia so zreteľom na všetky deti- 20.9.2022
* **Aktualizačné vzdelávanie-** OZ EDUSTEPS- **Škola 21. storočia**, 02.11.2022
* **Kurz prvej pomoci- Zdravá prevádzka,** zriaďovateľ- 15.11.2022
* **Webinár- Raabe- Profesijný rozvoj pedagogických a odborných zamestnancov,**

05. 12.2022

* **Aktualizačné vzdelávanie-** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Aktualizačné vzdelávanie-** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Webinár-** Inklucentrum- **Žiak na spektre autizmu,** 09.05.2023
* **Aktualizačné vzdelávanie-** zriaďovateľ v spolupráci s NIVAM Bratislava- **Školské kurikulum**, 11.05.2023
* **Odborné podujatie-** zriaďovateľ v spolupráci s NIVAM Bratislava**- Inklúzia v MŠ**, 05.06.2023

**Mgr. Zuzana Straňanková**

* **Adaptačné vzdelávanie- ZŠ s MŠ M. R. Štefánika,** august 2022-november 2022
* **Aktualizačné vzdelávanie-** OZ EDUSTEPS- **Škola 21. storočia**, 02.11.2022
* **Aktualizačné vzdelávanie-** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Aktualizačné vzdelávanie-** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Aktualizačné vzdelávanie-** zriaďovateľ v spolupráci s NIVAM Bratislava- **Školské kurikulum**, 11.05.2023
* **Odborné podujatie-** zriaďovateľ v spolupráci s NIVAM Bratislava**- Inklúzia v MŠ**, 05.06.2023
* **Webinár-** Inklucentrum- **Žiak s ADHD, 20.06.2023**

**Alexandra Kissová**

* **Aktualizačné vzdelávanie-** OZ EDUSTEPS- **Škola 21. storočia**, 02.11.2022
* **Aktualizačné vzdelávanie-** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Aktualizačné vzdelávanie-** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Aktualizačné vzdelávanie-** ZŠ s MŠ M. R. Štefánika, v spolupráci s ABCedu**- Rozvoj matematickej gramotnosti v predprimárnom vzdelávaní,** 23.03.2023
* **Webinár-** Inklucentrum- **Žiak na spektre autizmu,** 09.05.2023
* **Aktualizačné vzdelávanie-** zriaďovateľ v spolupráci s NIVAM Bratislava- **Školské kurikulum**, 11.05.2023
* **Odborné podujatie-** zriaďovateľ v spolupráci s NIVAM Bratislava**- Inklúzia v MŠ,** 05.06.2023

**Mgr. Martina Reháková**

* **Aktualizačné vzdelávanie-** OZ EDUSTEPS- **Škola 21. storočia**, 02.11.2022
* **Aktualizačné vzdelávanie-** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Aktualizačné vzdelávanie-** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Aktualizačné vzdelávanie-** zriaďovateľ v spolupráci s NIVAM Bratislava- **Školské kurikulum**, 11.05.2023
* **Odborné podujatie-** zriaďovateľ v spolupráci s NIVAM Bratislava**-** Inklúzia v MŠ, 05.06.2023
* **Webinár-** Inklucentrum- **Žiak s ADHD, 20.06.2023**

**Mgr. Dominika Eliašová, DiS**

* **Aktualizačné vzdelávanie-** OZ EDUSTEPS- **Škola 21. storočia**, 02.11.2022
* **Aktualizačné vzdelávanie-** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Aktualizačné vzdelávanie-** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Aktualizačné vzdelávanie-** zriaďovateľ v spolupráci s NIVAM Bratislava- **Školské kurikulum**, 11.05.2023
* **Odborné podujatie-** zriaďovateľ v spolupráci s NIVAM Bratislava**-** Inklúzia v MŠ, 05.06.2023
* **Webinár-** Inklucentrum- **Žiak s ADHD, 20.06.2023**

**Paula Kissová**

* **Externé bakalárske štúdium na PdF UK Bratislava - odbor – predškolská a elementárna pedagogika,** od 01.09.2021
* **Aktualizačné vzdelávanie-** OZ EDUSTEPS- **Škola 21. storočia**, 02.11.2022
* **Aktualizačné vzdelávanie-** ZŠ s MŠ M. R. Štefánika- **Hudobné aktivity v predprimárnej edukácii**, 13.12.2022
* **Aktualizačné vzdelávanie-** zriaďovateľ v spolupráci s NIVAM Bratislava **Digitalizácia v MŠ- Inovácie v digitálnych kompetenciách vo VVP**, 02.03.2023
* **Webinár-** Inklucentrum- **Žiak na spektre autizmu,** 09.05.2023
* **Aktualizačné vzdelávanie-** zriaďovateľ v spolupráci s NIVAM Bratislava- **Školské kurikulum**, 11.05.2023
* **Odborné podujatie-** zriaďovateľ v spolupráci s NIVAM Bratislava**-** Inklúzia v MŠ, 05.06.2023

g) Informácie o aktivitách a prezentácií materskej školy na verejnosti (§ 2 ods.1 písm. g)

**Informácie o aktivitách, ktoré sa v školskom roku 2022/2023 zrealizovali :**

**SEPTEMBER**

* 21.9.2022- Návšteva predškolákov staromestskej knižnici spojená s besedou v spolupráci s políciou SR na tému: „Bezpečne s knižnicou- Póla radí deťom“
* 27.9.2022- Bábkové divadlo- O lišiakovi
* 26.9- 30.9.2022 - Európsky týždeň športu- celotýždňové športové aktivity v areály šk. dvora spojené s celoškolkárskou olympiádou v MŠ

**OKTÓBER**

* 15.10- 25.10.2022- zapojenie sa do súťaže „ O najkrajší jesenný výrobok“
* 16.10- 23.10.2022- Hudobné workshopy „Umenie spája“- medzištátny projekt ZŠ s MŠ M. R. Štefánika, PgF UK Bratislava a Západočeskej univerzity v Plzni
* 21.10.2022- Deň bezpečnosti v MŠ zábavno- poučné aktivity na mobilnom dopravnom ihrisku
* 26.10.2022- Strašidelná Halloweenska párty a karneval strašidielok
* 27.10.2022- Malý záchranár- praktické ukážky práce záchranárov v spolupráci s SČK

**NOVEMBER**

* 4.11.2022- Deň materských škôl- šarkaniáda a zábavno- súťažné hry pri príležitosti osláv Dňa materských škôl,
* 7.11.2022- Bábkové divadlo v MŠ- Jurko a prasiatka
* 11.11. 2022- Logopedická depistáž
* 28.11. 2022- 2.12.2022- Kurz korčuľovania

**DECEMBER**

* 8.12.2022- Mikuláš v MŠ- divadlo spojené s Mikulášskou nádielkou
* 20.12.2022- Vianočné besiedky a tvorivé dielne

**JANUÁR**

* 31.01.2023- Fašiangový karneval s Ujom Ľubom a súťaž „Detská superstar“

**FEBRUÁR**

* 9.2.a 15.2.2023- Depistáž školskej zrelosti
* 14.2.2023- Slávnostná akadémia k 100 výročiu založenia školy

**MAREC**

* Škôlkári hrajú divadlo- ukážky nacvičených dramatizácií rozprávok deťmi MŠ
* 14.3.2023- Sférické kino
* 15.3. 2023- Bábkové divadlo v MŠ- Palculienka
* 22.- 23.3.2023 Návšteva predškolákov Staromestskej knižnici
* 30.3.2023- Veľkonočné tvorivé dielne

**APRÍL**

* 4.4.2022- Hľadanie veľkonočného pokladu- súťaže na šk. dvore
* Návšteva predškolákov v 1. triede ZŠ
* 22.4.2023- Deň zeme- brigáda rodičov, detí a učiteľov na školskom dvore
* 24.4- 28.4- Kurz plávania

**MÁJ**

* Zapojenie sa do Logickej olympiády pre škôlkárov
* 3.5.2023- Divadlo v MŠ- Na zemi dobre mi
* 12.5.20023- Návšteva „Dobrovoľného hasičského zboru Ba- Staré mesto“
* 25.5.2023- Hudobný koncert Paci- Pac
* 30.5.2023- Súťaž v kreslení na chodník
* 31.5. 2023- MDD s kúzelníkom Ivanom

**JÚN**

* 1.6. 2023-  Deň detí v MŠ – preteky kolobežiek a odrážadiel, diskotéka na šk. dvore
* 14.6. 2023-  Deň rodiny- Slávnostná celoškôlkárska besiedka
* 20.6. 2023- Výlet loďou na Devín a vláčikom Blaváčikom späť
* 30.6. 2023- Rozlúčka so škôlkou-  diskotéka spojená so súťažou „Najlepší tanečník MŠ“

**AUGUST - LETNÁ ČINNOSŤ**

* 15.8- 17.8- divadelne, tvorivé a pohybové aktivity v Dennom centre G52

**Prezentácia školy na verejnosti**

* informačný systém školy- webová stránka, je prehľadná a pravidelne aktualizovaná
* zapájali sme sa do súťaží, projektov a prezentovali sme sa organizovaním akcií v MŠ
* všetky aktivity MŠ sú zdokumentované v kronike a vo fotoalbumoch na webstránke školy

h) Informácie o projektoch, do ktorých je materská škola zapojená( § 2 ods. 1 písm. h)

Materská škola realizovala interné aj externé projekty v súlade so Školským vzdelávacím programom Grösslingáčik a Plánom práce školy na školský rok 2022/2023.

**Projekt MŠ „Počítač náš kamarát“**

- rozvíja digitálnu gramotnosť detí prostredníctvom aktivít zameraných na prácu s digitálnymi médiami a interaktívnymi hračkami ako je BeeBot, digitálny mikroskop, fotoaparát, kamera a interaktívna tabuľa

- všetky triedy sú vybavené interaktívnymi tabuľami, ktoré patria k najnovším trendom v inováciách a predstavujú moderný didaktický prostriedok prispievajúci k skvalitneniu výchovno-vzdelávacej činnosti v MŠ na prezentáciu informácií deťom z rôznych zdrojov ako je internet, multimediálne CD a DVD s výučbovými programami.

- učiteľky si tiež pripravujú vlastné tematické prezentácie doplnené o interaktívne cvičenia a využívajú digitálny edukačný obsah Viki a program Alfík, kde deti riešia rôzne tematické úlohy a pracovné listy.

**Projekt MŠ „V zdravom tele - zdravý duch“**

- tento interný projekt MŠ sa zameriava na organizovanie pohybových aktivít, cvičení a súťaživých hier, ktoré prispievajú k prehlbovaniu záujmu detí o šport a zdravý spôsob života.

- riadenými pohybovými aktivitami si deti upevňujú zdravie, a rozvíjajú si pohybové schopnosti.

- projekt realizujeme už niekoľko rokov po sebe a každoročne ho dopĺňame o intenzívnejšiu pohybovú prípravu, ktorá deťom poskytuje radosť, zábavu a zároveň rozvíja ich telesnú a psychickú odolnosť.

- v školskom roku 2022/2023 sme športovo-pohybové aktivity organizovali prevažne vonku, s tematickým zameraním, s ohľadom na ročné obdobie a sviatky ľudových tradícií a z atmosféry školy.

**Projekt MŠ „Malý dopraváčik“**

* praktickými činnosťami na mobilnom dopravnom ihrisku, ktoré má MŠ zakúpené pravidelne umožňujeme deťom získavať praktické zručnosti v oblasti dopravnej výchovy
* podnecujeme a zvyšujeme záujem detí o dopravnú výchovu organizovaním Dní bezpečnosti v MŠ
* vzhľadom na umiestnenie MŠ v centre dopravného ruchu vedieme deti k dodržiavaniu bezpečnosti v cestnej premávke v roli chodcov a to najmä situačným učením, učením sa správaniu na ulici, bezpečnou jazdou na. bicykli, kolobežke, odrážadle

Projekt MŠ „Poznaj svoje mesto“

* počas pobytu vonku sme zaraďovali náučné vychádzky do blízkeho okolia
* deti sa oboznamovali s kultúrnymi a historickými pamiatkami v blízkom okolí MŠ: Medická záhrada, Modrý kostol, Kačacia fontána na Šafárikovom námestí, Prezidentský palác, DPOH, Primaciálny palác, vychádzky k SND, Eurovea, k Dunaju, Michalská brána, Rolandova socha, Hviezdoslavove námestie

**Projekt** „ **Triedim, triediš, triedime“**

- projekt motivuje deti k samostatnému separovaniu odpadu a ochrane životného prostredia.

- je jednou z aktivít Národného projektu „Zlepšovanie informovanosti a poskytovanie poradenstva v oblasti zlepšovania kvality životného prostredia na Slovensku“.

- hlavnou myšlienkou projektu je naučiť sa správne nakladať s komunálnym odpadom, osvojiť si témy ako recyklácia, ochrana životného prostredia, separácia odpadu a spoločenská zodpovednosť.

**Projekt „Zbierame batérie so Šmudlom“**

- je niekoľkoročný eko - výchovný projekt v spolupráci s inštitútom Daphne, ktorý v našej MŠ realizujeme formou zberu elektro odpadu - použitých batérií.

- projekt deti vedie k prevencii znečisťovania a poškodzovania životného prostredia.

i) Informácie o výsledkoch inšpekčnej činnosti vykonanej Štátnou školskou inšpekciou v materskej škole (§ 2 ods. 1 písm. i)

V školskom roku 2022/2023 nebola vykonaná inšpekcia Štátnou školskou inšpekciou.

j) Informácie o priestorových podmienkach a materiálno- technických podmienkach materskej školy (§ 2 ods. 1 písm. j)

Materská škola je 4-triedna a je umiestnená v priestoroch základnej školy. Hlavná časť materskej školy sa nachádza na prvom poschodí v pravej časti budovy základnej školy.

Sú v nej zriadené 3 triedy s vlastnými spálňami, umyvárňami, kabinetom, šatňou a jedálňou. Jedna trieda materskej školy sa nachádza na prízemí, v ľavej časti budovy školy, s vlastným vstupom. K triede patrí spálňa, umyváreň, šatňa, jedáleň a malý školský dvor.

Materská škola má k dispozícii školský dvor, ktorý je vybavený pieskoviskom, trávnatou plochou a preliezkami. Na pobyt vonku sme zakúpili mobilné dopravné ihrisko z grantu ZSE a finančných prostriedkov občianskeho združenia materskej školy OZ Grösslingáčik sme zabezpečili certifikované detské odrážadlá a kolobežky.

Priestory materskej školy sú vkusne zariadené, v triedach sa nachádzajú detské kútiky, vybavené dostatočným množstvom edukačných hier, hrových doplnkov a kníh pre deti.

Interiér MŠ a triedy učiteľky pravidelne esteticky zveľaďujú v súlade s ročným obdobím.

V spolupráci so školou a OZ Grösslingáčik sme zakúpili edukačné pomôcky, materiál na výtvarné a pracovné aktivity detí, ale aj hygienické a čistiace potreby.

Doplnili sme kabinet MŠ o didaktické pomôcky k vzdelávacím aktivitám z oblastí Zdravie a pohyb, Človek a príroda, Človek a spoločnosť, Matematika a práca s informáciami. Každú triedu máme vybavenú interaktívnou tabuľou a notebookom, rádio prehrávač s bluetooth a USB pripojením. Materská škola má aj vlastnú multimediálnu repro - súpravu na ozvučenie priestoru počas spoločenských podujatí. V triedach je nainštalované káblové internetové pripojenie k zefektívneniu výchovno-vzdelávacieho procesu. Triedy a spálne sú vybavené zatemňovacími roletami.

Priestorové a materiálne podmienky materskej školy sú adekvátne pre realizáciu predprimárneho vzdelávania.

k) Informácia o oblastiach, v ktorých materská škola dosahuje dobré výsledky a o oblastiach, v ktorých ma nedostatky, vypracované v súčinnosti s radou školy ( § 2 ods. 1 písm. k)

Materská škola plní v jednotlivých oblastiach stanovené ciele v súlade s jej koncepciou rozvoja.

**Koncepcia rozvoja materskej školy sa zameriava na** :

* prípravu dieťaťa na vstup do ZŠ,
* skvalitnenie výchovno-vzdelávacieho procesu, na rozvoj a zmeny vo výchovno-vzdelávacom procese,
* výchovu k zdravému spôsobu života, na vedenie detí k aktívnemu pohybu,  na podporu fyzického a duševného zdravia detí,
* rozvoju kľúčových kompetencií u detí
* riešenie výchovno- vzdelávacích problémov
* rozvoj digitálnej gramotnosti detí,
* vzdelávanie v oblasti ľudských zdrojov,
* materiálno- technické vybavenie interiéru a exteriéru MŠ.

**Oblasti , v ktorých materská škola dosahuje dobré výsledky:**

1. **Oblasť riadiacej práce**
* Výchovno-vzdelávací proces zabezpečuje 8 pedagogických zamestnancov.
* Pedagogickí zamestnanci sa podieľajú na riadení a rozhodovaní materskej školy, na základe princípu humanizácie a demokracie.
* Skvalitňujeme medziľudské vzťahy zamestnancov organizáciou spoločných aktivít- efektívnou komunikáciou, rešpektovaním názoru iných, operatívnym riešením aktuálnych problémov.
* Motivujeme pedagogických zamestnancov k osobnostnému a profesijnému rastu, zlepšujeme podmienky pre ich vzdelávanie v záujme rozvoja ich odborných kompetencií , zvyšovania si kvalifikácie a budovania kariérneho postupu.
* Pedagogickí zamestnanci si zvyšujú právne vedomie, vzdelávajú sa, dodržiavajú platnú legislatívu a kooperujú pri dotváraní, dopĺňaní a revidovaní ŠKVP materskej školy Grösslingáčik.
1. **Oblasť výchovy a vzdelávania**
* Vo výchovno-vzdelávacom procese rozvíjame kľúčové kompetencie detí v súlade so ŠKVP Grösslingáčik.
* Pedagógovia uplatňujú inovačné stratégie a formy práce, preferovaním aktivizujúcich a zážitkových metód vo výchove a vzdelávaní v predprimárnej edukácii.
* Uplatňujeme dominanciu hry a pohybu ako prirodzenej potreby dieťaťa a ich facilitáciu na budovanie edukačného potenciálu detí.
* Dôsledne pristupujeme k príprave detí na vstup do ZŠ, vytvárame individuálny vzdelávací program pre deti pokračujúce v predprimárnom vzdelávaní,
* Vytvárame prostredie pre rozvoj digitálnej gramotnosti detí; do výchovno-vzdelávacej činnosti zaraďujeme aktivity s využitím digitálnych pomôcok a interaktívnej tabule.
* Rozvíjame emocionálnu inteligenciu detí prostredníctvom aktivít zameraných na multikultúrnu výchovu, vedieme deti k rešpektovaniu a tolerovaniu odlišnosť iných ľudí.
* Vedieme deti k národnému povedomiu a dodržiavaniu tradícií zapájaním sa do aktuálnych projektov.
* Vytvárame podmienky pre poskytovanie krúžkovej činnosti detí pod odborným vedením
* Organizovaním športových aktivít vedieme deti k zdravému životnému štýlu a ochrane svojho zdravia.
* Edukačný proces obohacujeme o ponuky environmentálneho zamerania, dopravnej výchovy, kultúrne a spoločenské aktivity, výlety a exkurzie.
* Do výchovno-vzdelávacieho procesu zaraďujeme aj vlastné krátkodobé a dlhodobé projekty (podrobne rozpracované v kapitole I. § 2 ods. 1 písm. h).
1. **Oblasť materiálno-technického vybavenia materskej školy**
* Pokračujeme v modernizácii vybavenia progresívnymi a inovatívnymi učebnými pomôckami a hrami.
* Účelne dopĺňame hračky, didaktické pomôcky, telovýchovné náčinie a športové potreby, čím vytvárame podnetné prostredie pre riadenú i spontánnu činnosť detí.
* Vytvárame podmienky a prostredie pre rozvoj digitálnej gramotnosti detí – nákup interaktívnych tabúľ do všetkých tried, dopĺňanie interaktívnych edukačných programov.
* Estetizáciou priestorov pri rôznych príležitostiach vylepšujeme priestory interiéru a exteriéru.
1. **Oblasť prezentácie školy na verejnosti**
* MŠ sa zapája do školských a verejných aktivít školy.
* Aktualizujeme a zlepšujeme informačný systém školy- webstránku
* Propagujeme činnosti v materskej škole účasťou na súťažiach a prezentovaním fotodokumentácie z organizovaných akcií MŠ na web stránke školy.
* Materská škola vedie kroniku.
1. **Oblasť rozvoja ľudských zdrojov**
* Pedagogickí zamestnanci spolupracujú na tvorbe projektov
* Učiteľky s dlhoročnou praxou realizujú otvorené hodiny pre začínajúcich učiteľov,

 prezentujú praktické ukážky, vzájomne si vymieňajú pedagogické skúsenosti

* Materská škola zabezpečuje učiteľky na vedenie pedagogickej praxe študentov PdF UK a SPgŠ.
* Podľa platnej legislatívy (§57, zákona č. 138/2019 Z. z. o pedagogických a odborných zamestnancoch) pre pedagogických zamestnancov zabezpečujeme aktualizačné vzdelávanie, na rôzne odborné témy podľa voľby a potreby pedagogického zboru.
1. **Oblasť spolupráce s rodičmi a širšou komunitou**
* Organizujeme tradičné aktivity na základe Plánu spolupráce rodiny a školy ako sú
* triedne aktívy, tvorivé dielne, besiedky, neformálne stretnutia- športové a oddychové popoludnia, tematické dni
* Poskytujeme rodičom odborno-metodickú pomoc a individuálne konzultácie
* Udržiavame, rozvíjame a skvalitňujeme spoluprácu – s MŠ a ZŠ, Radou rodičov, Radou školy, metodickým združením, Mestskou knižnicou, s CPP a s logopédom.

**SWOT ANALÝZA**

|  |  |
| --- | --- |
| Silné stránky* + zaškolenie vysokého počtu 5-6 ročných detí pred vstupom do ZŠ,
	+ veľmi dobrá spolupráca so ZŠ,
	+ dobré výchovno-vzdelávacie výsledky,
	+ dostatok aktivít,
	+ tvorba vlastných projektov a zapájanie sa do externých projektov,
	+ veľké priestory a rozľahlý školský dvor,
	+ možnosti využívania telocvične,
	+ modernizácia IKT- interaktívne tabule, dostupnosť internetu.
	+ pozitívna sociálna klíma,
	+ vysoký záujem rodičov o umiestnenie detí do materskej školy,
	+ dobrá spolupráca pedagogického kolektívu s rodičmi a s inštitúciami,
	+ rozširovanie si odborných vedomostí samo štúdiom a účasťou na vzdelávacích podujatiach,
	+ kreativita pedagogických zamestnancov,
	+ využívanie alternatívnych prvkov a inovatívnych metód vo výchovno-vzdelávacom procese.
 | Slabé stránky* nižšia flexibilita a aktivita niektorých zamestnancov,
* hlučné prostredie nakoľko sme v budove ZŠ,
* zlý technický stav budov
* náročnosť riadenia a organizácie aktivít z dôvodu umiestnenia MŠ v dvoch budovách.
 |
| Príležitosti* dostatočné priestory na individuálne potreby a činnosti detí,
* vzdelávanie pedagogických zamestnancov
* prezentácia MŠ na verejnosti,
* inovatívne vzdelávacie metódy a formy práce,
* možnosť grantových projektov,
* ponuky krúžkov,
* dotváranie, vylepšovanie a hodnotenie realizácie ŠkVP.
 | Riziká * nedostatok finančných prostriedkov
* strata motivácie učiteľov a syndróm vyhorenia,
* nezáujem mladej generácie o výkon učiteľského povolania,
* zvýšenie množstva administratívy,
* nestále legislatívne prostredie,
* spoločensky nedocenené postavenie učiteľa.
 |

**Oblasti, v ktorých má materská škola nedostatky, návrhy a opatrenia pre budúci školský rok :**

1. **Oblasť riadiacej práce**
* Udržiavať pozitívnu klímu a motivovať zamestnancov k zlepšeniu prístupu, aktívnosti a tvorivosti v práci.
1. **Oblasť výchovy a vzdelávania**
* Zlepšiť kvalitu inkluzívneho vzdelávania pre deti so zdravotným znevýhodnením a s inými špeciálnymi výchovno- vzdelávacími potrebami zabezpečením odborného personálu a asistentov učiteľov vo materskej školy.
1. **Oblasť materiálno-technického vybavenia materskej školy**
* Získavať finančné prostriedky a hľadať nové príležitosti zapájaním sa do grantov, získavať sponzorov na financovanie modernizácie priestorov materskej školy
* Zabezpečiť rekonštrukciu školského dvora.
1. **Oblasť rozvoja ľudských zdrojov**
* Zvýšiť kvalifikáciu pedagogického personálu pravidelným vzdelávaním a zlepšiť kvalitu výučby a starostlivosti o deti.
1. **Oblasť spolupráce s rodičmi a širšou komunitou**
* Rozvíjať povedomie rodičov detí o význame predprimárneho vzdelávania v materskej škole vzájomnými stretnutiami a prezentovaním výchovno- vzdelávacieho procesu.

V.

a) Informácie o finančnom zabezpečení výchovno-vzdelávacej činnosti v materskej škole (§ 2 ods. 5 písm. a)

Údaje o finančnom zabezpečení výchovno- vzdelávacej činnosti v materskej škole zahŕňa správa o výchovno-vzdelávacej činnosti, jej výsledkoch a podmienkach základnej školy.

b) Informácie o aktivitách materskej školy, ktoré realizuje pre deti v ich voľnom čase (§ 2 ods. 5 písm. b)

Počas školského roka, v období od októbra 2022 do júna 2023 mali deti možnosť realizovať sa v záujmových a krúžkových činnostiach a mimoškolských aktivitách:

* Kurz Anglického jazyka
* Tanečný krúžok
* Športovo- pohybová príprava
* Kurz korčuľovania
* Kurz plávania

Anglický jazyk – výučba sa uskutočňovala 2x do týždňa, popoludní, v 3 skupinách podľa veku. Vyučovanie prebiehalo pod vedením lektorky Mgr. Gajdošíkovej, z vyučovacieho centra angličtiny pre deti Helen Doron. Hodiny boli plné hudby, hier a širokej škály starostlivo naplánovaných aktivít. Lektorka uskutočňovala hodiny systematicky, hravou formou, na spestrenie hodín využívala obrázkový materiál, pracovné zošity, nahrávky. Rodičia boli pravidelne informovaní prostredníctvom e-mailu a poskytovaním vzdelávacích materiálov o tom, čo deti preberajú na hodinách. Rodičia sú s výučbou spokojní.

**Tanečný krúžok – prebiehal v 3 skupinách, pod vedením profesionálnej tanečnej inštruktorky zo zážitkového detského klubu so športovo- tanečným zameraním Benitim. Krúžok prebiehal v popoludňajšom čase, v počte hodín 1x týždenne. Obsahom tanečného krúžku bola všeobecná tanečno- pohybová príprava detí od 3 do 6 rokov. Cieľom bolo utvárať u detí návyk na organizovaný pohyb a motivovať ich k učenlivosti tanečných pohybov hravou a zábavnou formou. V závere školského roka sa uskutočnila otvorená hodina pre rodičov.**

**FitKids – športový krúžok pre** deti vo veku od 5 rokov, sa realizoval v telocvični školy, v počte hodín 1x týždenne, popoludní. Hlavnou myšlienkou FitKids je rozvoj všeobecných pohybových schopností, zlepšenie koordinácie, kondície, vytrvalosti a predovšetkým utváranie pozitívneho vzťahu k pohybu. Okrem fyzických zdatností si detí osvojovali aj schopnosť tímovej spolupráce, psychickú odolnosť voči stresu a rozvoj športového potenciálu. Rodičia boli pravidelne informovaní prostredníctvom e-mailu a facebookovej skupiny, kde si mohli prostredníctvom video - nahrávok pozrieť tréningové hodiny a malé športové úspechy svojich detí.

**Kurz korčuľovania-** organizovala MŠ v spolupráci so športovým klubom FitKids**.** Intenzívny týždňový kurz, v trvaní 6o minút denne, prebiehal na zimnom štadióne O. Nepelu na základe záujmu rodičov, v mesiaci november 2022. Deti boli rozdelené na niekoľko skupín, podľa korčuliarskych zručností. Rozvíjali si základné i pokročilé techniky korčuľovania na ľade, pod vedením skúsených inštruktorov, absolventov FTVŠ.

**Kurz plávania-** organizovala MŠ v spolupráci so športovým klubom FitKids**,** intenzívnou týždňovou formou, 6o minút denne, v plavárni OC Central na základe záujmu rodičov, v mesiaci apríl 2023. Deti boli rozdelené do skupín, podľa úrovne. Rozvíjali si základy plávania hravou formou, pod vedením skúsených inštruktorov, absolventov FTVŠ.

c) Informácie o spolupráci materskej školy s rodičmi detí alebo  inými fyzickými osobami, ktoré majú deti zverené do osobnej starostlivosti (§ 2 ods. 5 písm. c)

Spolupráca s rodičmi

Je orientovaná na viaceré oblasti spolupráce a to najmä jednotné výchovné pôsobenie na deti pri získavaní a upevňovaní pracovných, sebaobslužných a hygienických návykov, poskytovaní poradenskej činnosti, či podpore aktivít MŠ. Spolupráca učiteľov s rodičmi je na veľmi dobrej úrovni.

Materská škola ponúkla rodičom **spoluprácu s Centrom pedagogického poradenstva (CPP)** spsychologičkou PhDr. Ľudmilou Martinickou za účelom individuálnych konzultácií výchovno- vzdelávacích problémov detí a za účelom posúdenia školskej zrelosti.

O orientačné vyšetrenie školskej zrelosti požiadali všetci rodičia detí zaradených na povinné predprimárne vzdelávanie, okrem detí pokračujúcich v povinnom predprimárnom vzdelávaní. Uskutočnilo sa priamo v MŠ, individuálne konzultácie s rodičmi prebiehali v CPP.

Na základe spolupráce triednych učiteliek a CPP bolo rodičom odporučené pokračovanie predprimárneho vzdelávania 3 deťom.

Logopedická starostlivosť v spolupráci s Mgr. Katarínou Majdákovou, bola ponúknutá rodičom detí na základe logopedickej depistáže. Vybrané deti boli odporučené do individuálnej logopedickej starostlivosti, ktorú využili najmä rodičia detí predškolákov.

Poradenská činnosť- materská škola poskytovala rodičom viaceré individuálne konzultácie v prípade výchovno- vzdelávacích problémov detí. Na základe intenzívnej spolupráce sme rodičom 4 detí odporučili odborné vyšetrenia zamerané na diferenciálnu diagnostiku. Jednému dieťaťu boli diagnostikované špeciálne- výchovno vzdelávacie potreby dieťaťa s nadaním. V dvoch prípadoch na základe diagnostiky sa potvrdila diagnóza narušená komunikačná schopnosť s podozrením na pervazívne ochorenie a deti nastúpili do špeciálnej materskej školy na ŠMŠ Mišíková a MŠ Hrdličková pre deti s poruchami sluchu. V poslednom prípade sa u dieťaťa potvrdila rozvíjajúca sa porucha správania, na základe dohody s rodičmi dieťa odišlo do súkromnej MŠ so zameraním na sociálno- emocionálne problémy detí.

Úzku spoluprácu sme zabezpečovali aj rodičom pri vzdelávaní detí zaradených na individuálne vzdelávanie. Materská škola poskytla pracovné zošity, metodické odporúčania a konzultácie formou osobného stretnutia, online alebo telefonicky.

Spoluprácu so základnou školou materská škola považuje za prioritu, keďže je jej súčasťou. Vzájomná spolupráca učiteľov ZŠ a MŠ je na vysokej úrovni. Učiteľky odborne spolupracujú najmä s učiteľmi prvých ročníkov a podporným tímom odborníkov- špeciálnou pedagogičkou a psychologičkou. Navzájom sa informujú a konzultujú prípravu detí na vstup do školy a tiež individuálne výchovno- vzdelávacie problémy detí. Materská škola v prípade záujmu zo strany rodičov ponúka aj individuálne konzultácie s učiteľmi prvých ročníkov pred zápisom do ZŠ. Rodičia takúto formu spolupráce oceňujú a veľmi pozitívne hodnotia.

S vedúcou školskej jedálne (ŠJ) rodičia konzultovali stravovanie detí s potravinovou alergiou. ŠJ po dohode s rodičmi zabezpečovala podávanie vlastnej stravy týmto deťom.

Veľmi dobrú spoluprácu máme s občianskym združením materskej školy pod názvom OZ Grösslingáčik, ktoré spoločne zriadila Rada rodičov MŠ.

OZ Grösslingáčik podporuje MŠ najmä v oblasti materiálnej pomoci – nákup hračiek, darčekov pre deti pri rôznych spoločenských a súťažných podujatiach, nákup edukačných a didaktických pomôcok, hygienických prostriedkov, zaobstarávanie kancelárskych potrieb. preplácanie kultúrnych podujatí, výletov a iných aktivít. Rodičom sme poskytovali fotodokumentáciu z aktivít MŠ a videozáznamy z podujatí.

d) Iné skutočnosti, ktoré sú pre materskú školu podstatné (§ 2 ods. 5 písm. d)

Analýza výchovno-vzdelávacej činnosti v školskom roku 2022/2023

Výchovno-vzdelávací proces vychádzal z učebných osnov **Školského vzdelávacieho programu Grösslingáčik**,ktorý bol spracovaný podľa Štátneho vzdelávacieho programu pre predprimárne vzdelávanie v materských školách/schváleného ministrom školstva, vedy, výskumu a športu SR dňa 06. 07. 2016  pod číslom 2016-17780/27322:1-10AO/. Školský vzdelávací program podľa potrieb MŠ aktualizujeme a dopĺňame o interný  metodický materiál, určený pre vnútornú potrebu učiteliek našej MŠ.

Učebné osnovy ŠkVP sme plnili prostredníctvom 10 obsahových celkov a 40 týždenných tém. Tematické okruhy sa navzájom prelínali, pričom u detí rozvíjali všetky vzdelávacie oblasti. Obsahové celky na seba plynule nadväzovali, delili sa na témy, ktoré boli bližšie rozpracované v jednotlivých triedach prostredníctvom plánov výchovno-vzdelávacej činnosti. Jedným zo základných atribútov plánovania bolo využiť všetko, čo vieme o deťoch v prospech každodennej práce s nimi. Časový priestor na uskutočnenie obsahu tém bol otvorený, flexibilný, dostatočne voľný s priestorom na rešpektovanie aktuálnej situácie, aktívneho vstupu detí a tvorivosti učiteliek.

Ciele výchovy a vzdelávania sledovali rozvoj dispozícií detí vo všetkých doménach, smerovali k rozvíjaniu poznatkov, porozumenia, spôsobilosti, vzťahov, postojov, hodnôt.

Vo výchovno-vzdelávacej činnosti prevažovalo efektívne kooperatívne učenie s aktívnou účasťou detí. Kombinovaním zážitkového učenia s následným využívaním získaných poznatkov, predstáv a postupov učiteľky skvalitňovali kognitívne, učebné, personálne, interpersonálne, komunikatívne, motorické a umelecké spôsobilosti detí.

 Učiteľky diferencovali úlohy vzhľadom schopnosti detí, orientovali sa na všetky formy práce, v ktorých rešpektovali individuálne rozvojové možnosti detí a tým vytvárali čo najviac príležitosti na individuálny prístup. Motivovali deti k spracovaniu, dokončeniu primeraných úloh v primeranej kvalite, čase a rozvíjali ich praktické návyky a zručnosti. Nadväzovali s deťmi bezprostredný, partnerský kontakt a rešpektovali ich spontánny prejav aj individuálne záujmy. Cieleným rozvíjaním grafomotorických zručností, základných lokomočných pohybov a pohybových potrieb učiteľky skvalitňovali psychomotorické kompetencie detí. Deti prejavovali spontánny záujem o osvojovanie si vedomostí a zručností, čo učiteľky podporovali kontinuálne prepojenými činnosťami so širokou škálou pomôcok a zrozumiteľnou formuláciou požiadaviek. Deti boli posilňované k sebadôvere, sebaúcte, čo vplývalo na skvalitňovanie sociálnych a afektívnych kompetencií.

K skvalitneniu výchovno-vzdelávacej práce a sme vychádzali z využívania alternatívnych postupov a inovačných metód práce v jednotlivých činnostiach. Zaraďovali sme aktivizujúce a stimulačné metódy a formy práce, zážitkové učenie, praktické a manipulačné činnosti, skupinovú prácu, individuálne činnosti, problémové učenie, didaktické aktivity a digitálne technológie. Prostredníctvom nich si deti osvojovali formy sociálnej komunikácie, prosociálneho správania a rozvíjali si kognitívne a psychomotorické funkcie.

Obsah výchovy a vzdelávania bol zameraný na využívanie cielených vzdelávacích aktivít, spontánnych i organizovaných hier a hrových činností, zdravotných cvičení a doplnkových aktivít. Pri adekvátne volenom metodickom postupe sme prostredníctvom výkonových štandardov každej vzdelávacej oblasti rozvíjali osobnosť dieťaťa komplexne.

Hru sme uplatňovali ako jednu s najdôležitejších metód a prostriedkov učenia sa detí. Zachovávali sme hravý charakter rozvíjania elementárnych základov predčitateľskej, matematickej a prírodovednej gramotnosti, podporovali sme experimentovanie a bádanie detí, hodnotiace a sebahodnotiace zručnosti vo vzťahu k vlastnému pokroku vo všetkých vzdelávacích oblastiach. Rozvíjanie informačných kompetencií sme realizovali prostredníctvom detských edukačných programov, využívaním digitálnych hračiek a interaktívnej tabule.

Počas hier a vzdelávacích aktivít mali deti k dispozícii dostatok rôznych učebných pomôcok a hrového materiálu , /napr.: didaktické pomôcky, telovýchovné náradie a náčinie, hudobné nástroje - Orffov inštrumentár, hudobné nahrávky, výtvarný materiál, detskú literatúru v knižnej i digitálnej forme - encyklopédie, detské edukačné programy, odbornú literatúru v knižnej i digitálnej forme, napomáhajúcich plneniu školského vzdelávacieho programu.

Našou mimoriadne dôležitou úlohou bolo pripraviť dieťa čo najlepšie na vstup do prvého ročníka základnej školy. Snažili sme sa vytvárať partnersky vzťah – učiteľ- dieťa a vytvárať podmienky výchovy a vzdelávania tak, aby zodpovedali prirodzeným potrebám a zákonitostiam vývinu dieťaťa. Rešpektovali sme osobnosť dieťaťa, uplatňovali jednotnosť výchovného pôsobenia, adaptačný proces, stimulačný proces a pedagogickú diagnostiku. Uskutočňovali sme aktivity a programy organizované najmä učiteľkami.

**Úroveň školskej pripravenosti detí**

V školskom roku 2022/2023 sme mali 6 detí, z toho 1 dieťa so ŠVVP s narušenou komunikačnou schopnosťou, ktoré pokračovali v povinnom predprimárnom vzdelávaní. Každé dieťa malo vypracovaný individuálny plán činnosti, ktorý zahŕňal úlohy vvplývajúce zo správy  CPP. Pri práci s deťmi, ktoré pokračovali v povinnom predprimárnom vzdelávaní sme využívali metodické materiály Rozvíjajúci program výchovy a vzdelávania detí s OPŠD v MŠ, Povinné predprimárne vzdelávanie: Sprievodca cieľmi a obsahom.

Povinné predprimárne vzdelávanie plnilo 39 detí, vrátane jedného ukrajinského dieťaťa. Učiteľky predškolských tried vzájomne spolupracovali,  dopĺňali sa, vytvárali si vlastné diagnostické nástroje, s rešpektovaním individuálnych špecifík a vývinových osobitostí detí. Na prípravu detí do základnej školy využívali dostupné materiály na rozvíjanie verbálnych vyjadrovacích schopností, grafomotoriky, pamäti, myslenia, vnímania (percepcie) a tiež sociálnych zručností a pozornosti. Na systematické a individuálne rozvíjanie vedomostí a zručností detí a ich overovanie sme využívali pracovné zošity vydavateľstva Raabe- KULIFERDO.

U detí plniacich povinné predprimárne vzdelávanie prevládali najmä logopedické a komunikačné problémy. Na základe odporúčaní detskej logopedičky, ktorá v MŠ počas školského roka vykonala logopedickú depistáž, niektorí rodičia s deťmi nadviazali na spoluprácu s logopédom.

Depistáž školskej pripravenosti absolvovali v MŠ všetky deti, ktoré plnili povinné predprimárne vzdealávanie. Individuálne konzultácie rodičov k školskej pripravenosti detí prebiehali v CPP na Brninskej ul. v Bratislave.

Učiteľky predškolských tried tiež konzultovali s CPP metódy a postupy na odstránenie jestvujúcich problémov u detí pripravujúcich sa na vstup do prvého ročníka ZŠ.

V školskom roku 2023/2024 nastúpi do prvého ročníka ZŠ 36 detí a 3 detí budú pokračovať v plnení povinného predprimárneho vzdelávania v MŠ.

**Hodnotenie letnej činnosti**

Materská škola bola počas školských letných prázdnin v prevádzke od 03.8.2023 do 25.08.2023. V uvedenom období prebiehala výchovno- vzdelávacia činnosť podľa vypracovaného plánu letnej činnosti, na základe ktorého realizovali učiteľky aktivity s deťmi v pridelenej skupine. Prevádzka MŠ prebiehala len v hlavnej časti MŠ, v dvoch triedach- Myšky a Sovy.

Na základe počtu prihlásených detí boli deti zadelené nasledovne:

- mladšie deti z triedy Kačičky boli spojené spolu s triedou Myšky

- staršie deti z triedy Motýliky boli spojené s triedou Sovy

V teplých letných dňoch sme deťom pripravovali pokojnejšie hrové aktivity v chládku, ako je prezeranie kníh, spoločenské hry na dekách, či kreslenie kriedami na chodník alebo pri stolíkoch pod slnečníkmi a stromami. Deti sa ovlažovali so striekacími hračkami a vedierkami s vodou. Vzhľadom k tomu, že naša MŠ je súčasťou Základnej školy, jej umiestnenie a podmienky nám neumožňujú využívať na spríjemnenie letných dní bazén či ochladzovaciu sprchu, čo je pre deti veľkou nevýhodou. Napriek tomu sme sa snažili pripravovať zaujímavé a netradičné hry, aby sa aj deti cítili čo najlepšie aj zabavili sa aj počas horúcich letných dní. S deťmi sme sa zúčastnili aj na organizovaných podujatiach Denného centra G52.

Počas letnej prevádzky sme venovali zvýšenú pozornosť bezpečnosti detí a ochrane ich zdravia pred priamym slnkom, zabezpečovali sme pitný režim, dbali sme na to , aby deti trávili aktivity vonku, v chládku, pod slnečníkmi a s pokrývkou hlavy.

Plán letnej činnosti sme splnili.

Dochádzka detí počas letnej činnosti

|  |  |  |  |  |  |
| --- | --- | --- | --- | --- | --- |
|  | **1. týždeň** | **2. týždeň** | **3. týždeň** | **4. týždeň** | **Priemer** |
| Počet prihlásených detí | 46 | 43 | 40 | 41 |  |
| **Reálny stav detí**  | **27** | **28** | **24** | **22** | **25** |

Psychohygienické podmienky výchovy a vzdelávania v MŠ

Psychohygienické podmienky výchovy a vzdelávania v MŠ boli primerane zabezpečené pre deti aj pre zamestnancov materskej školy.

Pedagogickí zamestnanci a zákonní zástupcovia mali možnosť spolupracovať s odborníkmi poradenských centier pri výchovno- vzdelávacích problémoch detí.

Poradenskou činnosťou sme prehlbovali záujem rodičov o primeraný fyzický a psychický rozvoj každého dieťaťa. V rozhovoroch a na spoločných konzultáciách sme utužovali dobré vzťahy s rodinami a získavali základné údaje o deťoch, ktoré sme využívali pri pedagogickej práci. Koordinovali sme výchovné pôsobenie rodiny v prospech detí a spoločne hľadali riešenia ich výchovno-vzdelávacích problémov.

Pri organizácii vzdelávacích aktivít sme rešpektovali vekové osobitosti detí. Nadaným deťom, deťom, zdravotne znevýhodneným a deťom pokračujúcim v plnení povinného predprimárneho vzdelávania sa venujeme individuálne, v súlade s ich individuálnym vzdelávacím plánom.

Denný poriadok MŠ obsahuje nasledovné organizačné formy dňa: hry a hrové činnosti, zdravotné cvičenia, pobyt vonku, odpočinok, činnosti zabezpečujúce životosprávu, vzdelávacie aktivity. Usporiadanie denných činností poskytovalo deťom priestor pre pokojný, bezpečný, zmysluplný, aktívny a tvorivý pobyt v materskej škole.

V dennom poriadku sme kládli dôraz na starostlivosť o zdravie detí ako aj zabezpečenie ich nevyhnutných potrieb.

V každej organizačnej forme denného poriadku sme rešpektovali:

* zásady osobitostí predprimárneho vzdelávania,
* metódy predprimárneho vzdelávania.

Každá organizačná forma denného poriadku obsahovala:

* činnosti detí,
* konkrétne vzdelávacie a metodické postupy.

Obsahom organizačných foriem dňa v MŠ boli činnosti dieťaťa a spoločné činnosti učiteľky a dieťaťa. Pri striedaní denných činností sme rešpektovali: pravidelnosť, dôslednosť, optimálny biorytmus, bezstresové prostredie. Každá organizačná forma bola zameraná na integrované realizovanie tematických okruhov, vzdelávacích oblastí a štandardov ŠKVP Grösslingáčik.

Závery z kontrolnej činnosti

V pedagogickej oblasti bola kontrolná činnosť zameraná na sledovanie výsledkov výchovno-vzdelávacej práce a na plnenie úloh v súlade Plánom práce školy. Učiteľky sa zúčastňovali na organizovaných akciách a plnili pridelené individuálne úlohy. Vypracovávali týždenné plány, dbali na to, aby úlohy boli veku primerané. Využívali rôzne pomôcky pri priamej práci s deťmi, prírodný a výtvarný materiál na rozvíjanie tvorivosti deti, uplatňovali správne hygienické návyky pri osobnej hygiene detí.

Vo výchovno-vzdelávacej práci venovali pozornosť novým formám a metódam práce.

V oblasti pracovno-právnej bola kontrolná činnosť zameraná na dodržiavanie predpisov BOZ a PO, na efektívne využívanie pracovného času. Evidencia dochádzky zamestnancov bola pravidelne vedená a kontrolovaná, všetky zamestnankyne dôsledne dodržiavali pracovnú dobu, venovali pozornosť deťom počas celého dňa. Všetky pedagogické zamestnankyne zodpovedne pristupovali k plneniu individuálnych úloh.

Počas celého školského roka učiteľky esteticky skrášľovali interiér a priestory MŠ s ohľadom na ročné obdobie. Využívali pracovný čas počas odpočinku detí na štúdium odbornej literatúry, na prípravu pomôcok na výchovno-vzdelávaciu činnosť a prípravu materiálov na estetizáciu a výzdobu MŠ.

Prevádzková zamestnankyňa pristupovala zodpovedne a svedomito k zvereným úlohám.

Vzťahy medzi zamestnancami sú na veľmi dobrej úrovni, kolegyne sa navzájom snažia rešpektovať, pomáhajú si pri výchovno- vzdelávacích činnostiach, ako aj pri zastupovaní neprítomných kolegýň. Všetci zamestnanci sa riadia školským poriadkom, prevádzkovým poriadkom a dodržujú predpísané pravidlá.

Záznamy o kontrolnej činnosti boli priebežne písomne zaznamenávané v súlade s Plánom vnútroškolskej kontroly.

**Vyjadrenie Rady školy:**

Rada školy súhlasí s obsahom a odporúča Mestskej časti - Bratislava Staré Mesto schváliť

Správu o  výchovno-vzdelávacej činnosti, jej výsledkoch a podmienkach Základnej školy s materskou školou M. R. Štefánika, Grősslingová 48, 811 09 Bratislavaza školský rok 2022/2023.

V  Bratislave 06. 10. 2023

 ...............................................

 Renáta Józsová

 predsedníčka Rady školy